cyanic-selkie/wikianc huggingface dataset:
Çjen Xe
Çju Dinin yanında xidmətə girməsi və hərbi karyerası
Bəzi qaynaqlara görə Çjen Xe 1404-cü ildə yapon dəniz quldurlarına qarşı aparılan hərbi əməliyyatlarda iştirak etmişdi və hətta yerli hakimiyyət sahibləri ilə müzakirələr aparmaq üçün Yaponiyanı ziyarət etmişdi
Çjen Xenin yeddi səyahəti
thumb|Xəzinə gəmisinin Nankindəki xəzinə gəmiləri təmiri parkındakı modeli Çjen Xe imperator qarşısındakı bütün xidmətlərinə görə Baş hərəmağası (taytszin) elan edildi, bu da məmurların dördüncü təsnifatına uyğun gəlirdi. Min imperiyası dövründə doqquz məmur dərəcəsi vardı ki, onlar da öz ararlarında iki dərəcəyə — əsas (böyük) və köməkçi (kiçik) dərəcələrinə bölünürdülər. Müəyyən xidməti vəzifələri yalnız bu təsnifatlara uyğun olan adamlar tuta bilərdilər.
Səyahətləri
Çjen Xe əsasən Asiya və Afrika sahillərinə dəniz səfərləri etmişdir. Bunlar aşağıdakılardır:
Ölümü
Çjen Xe yeddinci səfərdən Çinə geri dönərkən 1433-cü ildə vəfat etmiş və adət üzrə dənizdə dəfn olunmuşdur.
Jan Bodriyar
Jan Bodriyar (Jean Baudrillard; 27 iyul,1929,Reyms,Fransa - 6 mart,2007, Paris, Fransa) - Fransız sosioloq,kulturoloq və postmodern-filosof,fotoqraf,Yel Universitetində müəllim.
Postmodernizmin "qurusu" adlandırılmasına baxmayaraq,Bodriyar özü də tez-tez bu cür yazıları rədd edirdi. Beləliklə, "Körfəz müharibəsi" ilə bağlı bir reportajında Bodriyar postmodern" olmadığını söylədi və onu postmodern adlandıranlara Mayk Qeynə (1993) verdiyi reportajında belə cavab verdi: ... Postmodernizm, mənə elə gəlir ki, ədalətli dərəcədə ümidsizlik,hətta geriləmədir. Bu,bütün bu formaları hər şeyin özünəməxsusluğu ilə düşünmək üçün bir fürsətdir. Mənim bununla heç bir əlaqəm yoxdur. Bu sizin işinizdir..
Həyatı
Bodriyar Reyms şəhərində işçi ailəsində anadan olub. Filoloq olan Bodriyar,elmi fəaliyyətini alman dili tədqiqatçısı olaraq davam etdirir. Bodriyar ailəsində,sistemli təhsil alan ilk şəxs olduğunu dəfələrlə vurğulamışdı.
1960-cı illərdə Bodriyar Peter Vays (Marat/Sade) və Bertolt Brext ("Qaçqınların söhbəti") kimi yazıçıların fransız dilinə tərcümələrini nəşr etdirdi. 1960-cı illərdə Henri Lefevr və Rolan Bartın əsərlərindən təsirlənərək maraqları sosiologiyaya istiqamətində dəyişdi.
1960-cı illərin sonunda Bodriyar radikal sol jurnallar "Utopiya" və "Traverses" ilə əməkdaşlıq etdi. Bu dövrdə onun ictimai və siyasi baxışları bir çox cəhətdən situsionizm yönümlü idi. Bununla yanaşı, Bodriyar 1968-ci ilin may hadisələrində iştirak etmədi və bu etirazlar bitdikdən sonra radikal sol hərəkatından ayrıldı.
Bodriyarın sosiologiya sahəsindəki ilk əhəmiyyətli əsərləri "Əşyalar sistemi" (1968) və "İstehlakçı cəmiyyət" (1970) idi. İstehlakçı cəmiyyətinin təhlilinə həsr olunmuş bu əsərlərin metodologiyası marksizmdən müəyyən qədər təsirlənmişdir. 1972-ci ildə Bodriyar siyasi iqtisadi metodlarını ciddi islahata tabe etdiyi "Siyasi qənaətin tənqidi" kitabını nəşr etdirdi.
Növbəti əsəri olan "İstehsal aynasın" da (1973),Bodliyar,sırf burjua dünyagörüşünün ifadəsi olaraq təxribatçı kimi marksizmə hücum edir. Bodliyara görə, fəaliyyətdə əsas rolu ümumiyyətlə maddi istehsal deyil,simvolik mübadilə böyük rol oynayır,o, marksizmi pre-modernist cəmiyyətlərə qeyri-adekvat təsvir etməkdə günahlandırır. "Simvolik mübadilə və ölüm" (1976) əsərində Bodliyar simvolik mübadilə konsepsiyasını inkişaf etdirir. Marsel Moss konsepsiyalarından və Jorj Batay estetikasından istifadə edərək,Bodriyar kapitalizmin genezisini istehsala deyil,verməyə və mübadiləyə mərkəzlənən kapitalizmdən əvvəlki ictimai münasibətlərdən götürür.
1970-ci illərdə Bodriyar Qərbi Avropa,Latın Amerikası və ABŞ-a çoxlu səyahət etdi. Sonra bu səyahətlərində qazanılmış xatirələri müəllif ən çox oxunan əsərlərindən biri olan "Amerika" (1986) kitabında cəmləşdirdi.
1970-ci illərin ortalarında Bodriyarın diqqəti — kütləvi informasiya vasitələri və ünsiyyətin araşdırılmasına yönəldi.
4 yanvar 1991-ci ildə "Libération" qəzeti Bodliyarın 1991-ci il Körfəz müharibəsinə hazırlıq dövründə kütləvi informasiya vasitələrinin taktikasını analiz etdiyi məşhur "Körfəz müharibəsi olmayacaq" məqaləsini yayımlandı. Bu nəşr eyni mövzuda bir sıra məqalələrlə davam etdi. 28 fevralda Bodliyarın "Körfəz müharibəsi həqiqətənmi baş verir?", 29 martda isə "Körfəz müharibəsi olmadı." başlıqlı yazıları dərc olundu.
Tezliklə məqalələrin yenidən işlənmiş versiyası Bodrliyarın "Körfəzdə müharibə olmadı" kitabının əsasını təşkil etdi,bu da Bodliyarı həqiqətən məşhur etdi. Bu təhrikedici sorğu ilə Bodliyar oxucuların diqqətini,hadisələr haqqında məlumatları real vaxtda paylaşan müasir media fenomeninə yönəldir. Hadisənin televiziya ekranındakı görüntüsü,sanki,gerçəkliyin özünü əvəz edir və hadisənin özünü "lazımsız" edir. thumb|200px|Jan Bodriyarın "Siyasi qənaətin tənqidi" kitabının üz qabığı.
Şəxsi həyatı
Bodriyar barok musiqisindən həzz alırdı; sevimli bəstəkarı Klaudio Monteverdi idi. The Velvet Underground & Nico qrupunun ifasındakı rok musiqisini çox bəyənirdi.
İki dəfə evlənən Bodriyarın ilk evliliyindən iki övladı oldu. 1970-ci ildə Baudrillard, professor olduğu Qərbi Paris Universitetinə gələndə 25 yaşlı Marin Dupuislə tanış oldu. Marin medianın bədii rəhbəri olmağa davam etdi. 1994-cü ildə 65 yaşında evləndilər.
2005-ci ildə xərçəng diaqnozu qoyulan Bodriyar,Parisdəki Rue Sent-Beuvdəki mənzilində,77 yaşında xəstəliklə mübarizə aparırdı. Marin Bodliyar,Jan Bodliyarın dostlarının birləşdiyi Cool Memories-ə rəhbərlik edir.
Əsas fikirləri
Hiperreallıq (üst gerçəklik) konsepsiyasını marksist üstqurum konsepsiyasının inkişafı kimi təqdim etdi. Üst gerçəkliyin əsası — simulyasiyadır. Hiperreallığın vahidləri - başqa bir işarəyə istinad edən fenomenlər və ya özünə bənzəməyən hadisələr və buna görə simulyasiya olan simulakradır.
Bodliyar simulakranın üç sıra nəzəriyyəsini: surətlər, funksional analoqlar və həqiqi simulakranı inkişaf etdirdi. Pul,ictimai rəy və moda daxil olmaqla bütün müasir hadisələri simulakranın üçüncü sırasına aid etdi. Bunlar simvolik mübadilə prinsipinə əsasən fəaliyyət göstərirlər.
Bodriyar müasir dövrü hiperreallıq dövrü adlandırır - üst quruluş bazanı təyin edir, əmək inkişaf etmir,ancaq ictimailəşir,nümayəndə səlahiyyətliləri heç kimi təmsil etmir. Müasir dövr gerçəkliyin itirilməsi hissi ilə xarakterizə olunur. Ölüm reallığın son qalası olur ("ölüm bəlkə də heç bir istifadə dəyəri olmayan yeganə şeydir"). İstənilən güc və iqtisadiyyat ölümə əsaslanır. Ancaq bu vəziyyətdə ölüm öz-özünə görünmür,fantaziya (təmsil) kimi görünür. Ancaq Bodriyar incəsənətdə gerçəkliyin qaytarılması üçün kritik və terapevtik bir funksiya görür.
İlk işləri: istehlakın təhlili
Bu tədqiqat tapşırıqlarını yerinə yetirən Bodriyar, ilk növbədə,ehtiyacların görə fərd üçün obyektiv bir şey olduğunu qəbul etdiyinə görə "homo iqtisodiyus" əhəmiyyətsiz iqtisadi antropologiyadan ayrılır. Ehtiyacların iqtisadi nəzəriyyəsində əşyalar (istehlak malları) onsuz da müəyyən keyfiyyət xüsusiyyətlərinə malikdir və fərd ehtiyaclarını ödəmək istədiyi üçün bunlara ehtiyac duyur. Gerçək obyektlərə ehtiyacı olan bir mövzunun olması,istehlakın həqiqi sosial məntiqini ortaya çıxarmaq üçün açıqlaması lazım olan istehza mifidir.
Bodriyarın fikrincə, əşyaların (malların) xüsusiyyətləri yalnız müəyyən sosial mənaları əşyalara aid etmək şəraitində mövcuddur. Bu səbəbdən,ümumi istehlak nəzəriyyəsi həm əşyaların rasional faydasına,nə də ehtiyaclar və onların məmnuniyyətinə əsaslana bilməz. İstehlak ayrılmaz sosial fenomen olaraq yalnız sosial mənalar nəzəriyyəsi ilə izah edilə bilər,çünki əşyalar ilk növbədə təsnifat və sosial fərqlənmə prosesində müəyyən bir iyerarxiyada qurulmuş sosial əlamətlərdir. Əşya (istər mal,istərsə də mədəni obyekt və s.) özündən heç nəyi təmsil etmir və bu səbəbdən də mifdir: dəyəri ictimai münasibətlər və mənalar zamanı formalaşır. Daimi fərqləndirmənin sosial məntiqi və təsnifat əşyaların iyerarxiyasını qurur,əşyaların və ehtiyacların ideoloji dualizmini yaradır. Eynilə,rasional olaraq istehlak edən individid yalnız: xoşbəxtlik istəmək kimi köhnə dini inancları çoxaldan sadəlövh ideoloji quruluşdur. Bodriyara görə "Xoşbəxtlik mifi müasir cəmiyyətlərdə bərabərlik mifini qəbul edir və təcəssüm etdirir." İdeologiya ehtiyacların bərabərliyini (yəni bütün fərdlərin istehlak edilmiş obyektlər üzərində bərabərliyini) elan edir,amma praktikada bu bərabərliyin xəyali olduğu ortaya çıxır: əşyalar sistemi sosial fərqlilik yaradır. Fərdlər azadlıq,rasionallıq və xoşbəxtlik axtarmağı özlərinə aid edirlər; meyar ehtiyacların ödənilməsidir. Əslində istehlak prosesi yalnız sosial xarakter daşıyır,məqsədi əşyalar sistemini çoxaltmaqdır. Bodriyarın nəticəsi:
Balkan dilləri
Balkan dilləri— Balkan dilləri beş ayrı qrupa ayrılmaqdadır. 1. Slavyan dillərini danışanlar, 2.Latın mənşəli dilləri danışanlar, 3.Rumca danışanlar, 4.Albanca danışanlar, 5.Türkcə danışanlar.
Slavyan dillərini danışanlar
1. Slavyan dillərini danışanlar :Bu dil qrupu da üç əsas hissəyə ayrılır. Ən başda Serbiyada serbcə, Bosniya Herseqovinada boşnaq dilində, Monteneqroda monteneqro dilində və Xorvatiyada xorvat dilində təxminən 20 milyon insan tərəfindən danışılan serb və xorvat aksentləri gəlir. İkinci qrupa makedon dili və bolqar dilində danışanlar və ümumi olaraq 9 milyona yaxınlaşan köhnə Yuqoslaviya və Bolqarıstanda yaşayan slavyanlar təşkil edir. Üçüncü Slavyan qrupuna isə slovenlər və sayları az olan çexlərlə, slovaklar meydana gətirir. Bunların əksəriyyəti balkan yarımadasının şimalında yaşayırlar.
Latın mənşəli dilləri danışanlar
2. Latın mənşəli dilləri danışanlar: Balkanlarda ikinci və ən geniş yayılan dil  Latın mənşəli rumun dilidir. Rumun dilində danışanların 19 milyonu Ruminiyada ,yarım milyonu Serbiyanın Voyvodina vilayəti ilə Bolqarıstanda Timok çayı sahili boyu yaşayırlar.Son latın mənşəli dilləri danışanlar italyan əsillilər Dalmasiya sahillərində kiçik bir toplum olaraq yaşayırlar.
Rumca danışanlar
3 Rumca danışanlar: Bu dil qrupuna rumca danışanlar aiddir. Onlar çoxluq halında Yunanistanda az bir qismi isə Makedoniya, Albaniya və Bolqarıstanda yaşayırlar. Rumca danışanların ümumi sayı 9.5 milyon nəfərə qədərdir.
Albanca danışanlar
4. Albanca danışanlar: Bu dil qrupu albanca danışanlardan təşkil olunub. Bu qrup Albaniya və Kosova bölgəsində üstünlük təşkil edir və onların sayı 5 milyona yaxındır.
Türkcə danışanlar
5. Türkcə danışanlar: Bu dil qrupunu türkcə danışanlar meydana gətirir kiç onların sayları 15 milyona yaxınlaşmaqdadır. Bu sayın 10.5 milyonu Türkiyənin Avropa hissəsindəki ərazisində(Trakya) 2 milyona qədəri Bolqarıstanda qalanı isə Yunanistan (Qərbi Trakya) Makedoniya (Skopye) və Ruminiyada (Dobruca) yaşamaqdadırlar.
Revaz Laqidze
Revaz İliç Laqidze (რევაზ ილიას ძე ლაღიძე; ) — Sovet, gürcü bəstəkarı, müəllimi. Gürcüstan SSR xalq artisti (1961), Gürcüstan SSR əməkdar mədəniyyət xadimi (1958).
Həyatı
Revaz Laqidze 1921 -ci il iyulun 10-da Rusiya imperiyasının Kutaisi quberniyasının Bağdati kəndində anadan olub.
1948-ci ildə Laqidze Tiflis Konservatoriyasının bəstəkarlıq sinfini bitirib. Bəstəkarlıq fakültəsində məşhur gücü bəstəkarı Andrey Balançivadzenin kursununda təhsil alıb. Revaz Laqidze yaradıcılıq fəaliyyətinə 1940-cı ildə başlayıb. Onun kinoda ilk iş 1951-ci ildə “On bir zirvəyə fırtına” sənədli filmi olub.
Revaz Laqidze Tbilisi Filarmoniyasının simfonik orkestrlərində (1941-1945), sonra isə Gürcüstan Radiosunda (1945-1949) skripka ifaçısı kimi çalışıb. O, musiqi fəaliyyəti ilə yanaşı pedaqoji fəaliyyətlə də məşğul olub. Laqidze 1962-ci ildən Tiflis Pedaqoji İnstitutunun musiqi kafedrasına rəhbərlik etməyə başlamışdır.
1964-cü ildən isə Revaz Laqidze Tiflis Konservatoriyasında dərs demişdir.
Yaradıcılığı
Revaz Laqidzenin yaradıcılığında mahnı janrı mühüm yer tuturdu. Bəstəkar şair Pyotr Qruzinski ilə əməkdaşlıq edərək məşhur “Tbiliso” mahnısını yazmışdır. Melodiya 1959-cu ildə ekranlara çıxmış film üçün Qruzinskinin sözlərinə bəstələnmişdir. Film Tbilisi şəhərinin 1500 illiyinə həsr olunmuşdur. "Tbiliso" ifadəsi "Tbilisi" sözünün çağırış formasında səslənməsidir. Şəhərə müraciət mənasını əks etdirir. 1974-cü ildə "Melodiya" ümumittifaq qramafonyazma müəssisəsi "Tbiliso" mahnısının da daxil olduğu "Orera" gürcü vokal-instrumental ansamblının kompozisiyalarından ibarət iki böyük disk istehsal etmişdir. "Tbiliso" mahnısı dərhal ümumittifaq hitə çevrildi. 1976-cı ildə Nani Breqvadze "Mahnı-76" ümumittifaq festivalında onunla debüt etdi.
Laqidze musiqili komediyalar, simfonik və kamera instrumental əsərləri üzərində də işləmişdir. O, həmçinin piano parçaları, romanslar, tamaşalar və filmlər üçün musiqilər də bəstələyib.
"Lela" operasını Medea Amiranaşvili, Zurab Anjaparidze, Tariel Çiçinadze, Jemal Mdivani, Şota Çankvetadze, Elza Garsevanişvilinin iştirakı ilə yazmışdır. Operanın premyerası 1973-cü ildə baş tutmuşdur.
Urdu hərəkatı
Urdu hərəkatı — Urdu hərəkatı Britaniya Hindistanı dövründə Hindistan yarımadasının müsəlman icmalarının mədəni və siyasi şəxsiyyətinin ümumdünya dili və mədəni simvolu halına gətirməyə yönəlmiş bir ictimai-siyasi hərəkat idi. Hərəkat 19-cu əsrin ortalarında Əhməd Xanın Aliqarx hərəkatından qaynaqlanan Moğol İmperiyasının süqutu ilə başladı. Bütün Hindistan Müsəlman Liqası, Pakistan hərəkatına güclü təsir göstərdi. Pakistan müsəlmanları üçün Urdu statusu ilə bağlı mübahisə 1952-ci ildə Şərqi Benqalda Benqal Dili Hərəkatına da səbəb olmuşdı.
Tarixi
"Urdu" adının ilk dəfə 1780-ci illərdə şair Qulam Həmdani Müşrəfi tərəfindən təsbit edildiyi güman edilir. Laşkari və ya orijinal Ləşkari ləhcəsi kimi də tanınır.
Hind-Urdu mübahisəsi
Hind-Urdu mübahisəsi 1867-ci ildə İngiltərə hökuməti Birləşmiş əyalətlərin (indiki Uttar Pradeş) və Biharın hindu icmalarının rəsmi dilin fars-ərəb yazısını Devanaqari olaraq dəyişdirib hindi olaraq qəbul etməsini tələb etməyə hazırlaşdıqda ortaya çıxdı. hindu fəallarının tələbi ilə ikinci rəsmi dil kimi qəbul edildi.Müsəlman siyasətçi Əhməd Khan bu dəyişikliyin ən səsli rəqibi oldu. Urdu dilinə müsəlmanların" dil franki" kimi baxdı. Urdu kimi tanınan hakim Moğol İmperiyası tərəfindən hazırlanaraq Moğol məhkəməsinin rəsmi dili olan fars dilinə ikinci dil kimi istifadə edilmişdir. Moğol sülaləsinin süqutundan bəri, Əhməd Xan öz yazıları ilə Urdu dilindən istifadəni təşviq etdi. Əhmədin nəzdində Aliqarx Elmi Cəmiyyəti Qərb əsərlərini yalnız urdu dilinə tərcümə etdi. Sir Syed Urdu'u "Hind və Müsəlmanların ortaq mirası" hesab etdi. Xan tərəfindən qurulan məktəblər Urdu dilində təhsil verirdi. Əsasən hindlilərin hind dilinə olan tələbi Xqnın Hindistanın əsrlər boyu davam edən müsəlman mədəni hökmranlığının aşınması idi.
Yasin Məmmədov
Yasin İman oğlu Məmmədov — Azərbaycan Silahlı Qüvvələrinin əsgəri, Vətən müharibəsi şəhidi.
Həyatı
Yasin İman oğlu Məmmədov 1998-ci il mayın 3-də Gədəbəy rayonu Ağamalı kəndində anadan olub. 2020-ci il oktyabrın 27-də Füzuli rayonu istiqamətində gedən döyüşlərdə şəhid olub.
Azərbaycanın Füzuli rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 24.06.2021-ci il tarixli Sərəncamına əsasən Yasin Məmmədov ölümündən sonra "Füzulinin azad olunmasına görə" medalı ilə təltif edildi.
Azərbaycan ərazilərinin işğaldan azad olunması zamanı döyüş tapşırıqlarını yerinə yetirən zaman cəsarət göstərdiyinə, habelə qətiyyətli addımlar nümayiş etdiyinə görə Azərbaycan Prezidenti İlham Əliyevin 18.12.2020-ci il tarixli Sərəncamına əsasən Yasin Məmmədov ölümündən sonra "Döyüşdə fərqlənməyə görə" medalı ilə təltif edildi.
Adil Hüseynov
Adil Namiq oğlu Hüseynov — Azərbaycan Silahlı Qüvvələrinin əsgəri, Vətən müharibəsi şəhidi.
Həyatı
Hüseynov Adil Namiq oğlu 1995-ci il 30 may tarixində Bərdə rayon Körpüsındıran kəndində doğulub.
Hərbi xidmətləri
İkinci vətən müharibəsində könüllü olaraq ordu sıralarına qatılıb. Ağdam Ağdərə Suqovuşan istiqamətində döyüşlərdə iştirak edib. 530 yüksəkliyində düşmən tərəfindən atılan artilleriya mərmisinin partlaması nəticəsində aldığı qəlpə yarasından şəhid olub.
Xarici keçidlər
DÜŞMƏNDƏN QİSAS ALMAQ ONUN ƏN BÖYÜK ARZUSU OLUB
Kontrtitul
Kontrtitul— (Rus. – “контр” – “əks” deməkdir, “əks səhifə” mənasını verir) – bəzi nəşrlər üçün tətbiq edilən xüsusi titul səhifəsidir. Əsasən tərcümə nəşrlərində orijinal nəşr haqqında və ya serial nəşrlərdə ümumi seriya haqqında məlumat yerləşdirmək üçün kolontitul əsas titulun sol tərəfində (cüt səhifədə) verilir. Kontrtitul qoşa titul vərəqinin sol səhifəsidir. Burada bütövlükdə bütün nəşrə aid məlumatlar (məsələn, çoxcildliyə) və ya tərcümə nəşrlərinə, tərcümə üçün istifadə olunmuş orijinal nəşrlərə aid olan məlumatlar öz əksini tapır.
Nəşriyyat təcrübəsində Azərbaycan dilindəki çıxış məlumatlarının tərcüməsi adətən nəşrlərin kontrtitulunda ingilis dilində yerləşdirilir, bu halda titulun arxa hissəsində annotasiya (xülasə) ilə biblioqrafik təsvir hər iki dildə birləşdirilir. Zəruri hallarda tituldan məlumatların bir hissəsini avantitula keçirərək və ya qoşa titul vərəqindən isti fadə edərək titulda verilən yazıları hər iki dildə birləşdirmək daha məntiqli olar.
Avtomatik top
thumb|sağ|QF 1 pounder Mk II "pom-pom" 1903 thumb|[[M3 Bradley|M2 Bradleyin üzərinə quraşdırılmış olan M242 25mm Bushmaster avtomatik topu]] thumb|XM307 25mm kalibrli 2 nəfərlik daşına bilən avtomatik topu thumb|Alman donanmasına məxsus Mauser BK-27 (MLG 27) uzaqdan idarə edilən avtomatik topu thumb|20 mm-lik Oerlikon erkən məşhur avtomatik topu
Avtomatik top sürətlə atəş aça bilən bir silahdır. Avtomatik toplar ümumiyyətlə pulemyotlardan daha böyük çaplı mərmilərdən (20 mm və yuxarı) istifadə edirlər. Avtomatik toplar sahə toplarından daha kiçikdirlər və daha yüksək atış üçün avtomatik doldurma sisteminə malikdirlər. Onlar müxtəlif növ mərmilərdən istifadə edə bilərlər: yüksək partlayıcılıq qüvvəsinə malik HEDP, zirehdələn AP, kompozit APCR və ya APDS.
Sahib olduqları avtomat sisteminə görə yüksək atəş gücünə çata bilirlər. Ancaq belə sürətli atəş sürəti lülənin tez qızmasına səbəb olur. İstifadə etdikləri mərmiləri öz mexanizmlərindən asılıdır. Böyük çaplı mərmilərinə görə çox da mərmi daşınmırlar. Amerika (25 mm) Bushmaster və İngilis (30 mm) rarden avtomatik topları yavaş atəş sürətinə malikdirlər, buna görə də çox sursat sərf etmirlər. Müasir avtomatik toplar dəqiqədə 90 atəş açır. Çox yüksək atəş sürətinə malik avtomatik toplar havadan havaya döyüş təyyarələrində istifadə olunurlar.
NGC 7211
NGC 7211, Yeni Baş Kataloqda qeydə alınmış qalaktikadır. Göy üzündə Dolça bürcü istiqamətində yerləşir. S0 tipli. tərəfindən ildə 121.92 sm (48 inç) ölçülü  vasitəsilə kəşf edilmişdir.
Şuşa Şəhər Mərkəzləşdirilmiş Kitabxana Sistemi
Şuşa Şəhər Mərkəzləşdirilmiş Kitabxana Sistemi — Şuşada ilk şəhər kitabxanası 1897-ci ilin fevralında yaradılmışdır. Təməli Mir Möhsün Nəvvab tərəfindən qoyulan bu kitabxana-qiraətxananın çoxlu sayda ziyalı üzvləri olmuşdur. M. M. Nəvvab özünün daş mətbəəsində Şuşa şairlərinin şeirlərini çap etdirmişdir. Kitabxananın yaradılmasında şairə Xurşidbanu Natəvanın oğlu Mehdiqulu xanın, həkim Kərim Bəy Mehmandarovun böyük xidmətləri olmuşdur Sovet hakimiyyəti dövründə M. M. Nəvvabın yaratdığı kitabxananı Miriş ağa işlətmişdir. Daha sonralar Şuşa şəhərində daha 2 kitabxana: şəhər və uşaq kitabxanaları fəaliyyət göstərmişdir.
Haqqında
1977-ci ilin may ayında Şuşa şəhər kitabxanasının fəaliyyəti genişləndirilərək Şuşa rayon Mərkəzləşdirilmiş Kitabxana Sistemi (MKS) yaradılmışdır. Yaradılan zaman MKS 1 Mərkəzi Kitabxananı, 1 şəhər kitabxanasını, 17 kənd kitabxana filialını əhatə etmişdir. Sonralar əhali sayının artması, oxucu tələbatının çoxalması şəhərdə yeni şəhər, uşaq və gənclər filiallarının açılmasına şərait yaratmışdır. Rayon MKS-nin tərkibində 32 kitabxana binası mövcud olmuşdur. 1991-ci ilin məlumatına görə rayon MKS-də işçilərin sayı 103 nəfər, kitabxana fondunun ümumi həcmi 200 min nüsxə, oxucularının ümumi sayı 10 min nəfər təşkil etmişdir. Şuşa rayon MKS-i respublika əhəmiyyətli "Xarı Bülbül" musiqi festivalının keçirilməsində daim fəal iştirak etmişdir.
1992-ci il may ayının 8-də erməni silahlı qüvvələrinin Şuşanı işğal etməsi nəticəsində rayon ərazisində etnik təmizləmə əməliyyatı aparılmış, Şuşa rayon MKS-in saxlanılan kitab fondu məhv edilmişdir. İşğal zamanı rayon ərazisindəki 32 kitabxana və bu kitabxanalarda saxlanılan qədim və unukal kitablar, o cümlədən 200 min nüsxədən artıq çap məhsulu yandırılmış və məhv edilmişdir. Kitabxanaların dağıdılması nəticəsində dövlətə 1 milyon 106 min manat həcmində ziyan vurulmuşdur.
Kitabxananın fondu latın qrafikası ilə 23475 nüsxədir.
Filiallar
MKS-in filialları Bakıda — şuşalı qaçqınların kompakt yaşadığı yerlərdə fəaliyyətini davam etdirir:
Dindirmə
250px|thumb|right|[[İsveçrədə polisin dindirmə otağı.]] Dindirmə — zəruri məlumatlar əldə etmək məqsədi ilə hüquq-mühafizə orqanlarının əməkdaşları, hərbi personal və kəşfiyyat orqanları tərəfindən geniş şəkildə istifadə olunur. Dindirmənin həyata keçirilməsi zamanı müxtəlif üsullardan istifadə olunur.
Hədə-qorxu
Hədə-qorxu — şəxsin bədən xəsarəti almaqdan qorxmasına səbəb ola biləcək qəsdən edilən davranış. Zərərçəkmişin həqiqətən də qorxmuş olduğunu sübut etməyə ehtiyac yoxdur.
Faizlər razılaşması
220px|thumb|right|Razılaşmanın surəti
Faizlər razılaşması — dördüncü Moskva konfransı zamanı əldə olunan, İkinci dünya müharibəsindən sonra cənub-şərqi Avropa regionunun hansı nüfuz dairələrinə bölünəcəyini müəyyən edən Çörçill-Stalin razılaşmasıdır. Bu razılaşma ictimaiyyətə Çörçill tərəfindən açıqlanmışdı. Ruzvelti konfransda təmsil edən ABŞ səfiri Averel Herriman bu xüsusi müzakirələrdən kənarda saxlanılmışdı.
Razılaşma
1944-cü il oktyabrın 9-da Moskva konfransında görüşən Çörçill və Stalin Avropanın nüfuz dairələrinə bölünməsini müzakirə edirlər. Burada Vinston Çörçill təklif edir ki, Rumıniyanın 90%-i və Bolqarıstanın 75%-i SSRİ-yə, Yunanıstanın 90%-i Böyük Britaniyaya verilsin, Yuqoslaviya ilə Macarıstan isə yarı-yarıya bölüşdürülsün. Təklif Stalinə tərcümə olunarkən, Çörçill bir kağıza bölüşdürmə faizlərini qeyd edir və kağızı Stalinə ötürür. Təklif tərcümə olunduqdan sonra Çörçill:
"Milyonların taleyini müəyyən edəcək olan bu cür məsələləri belə ayaqüstü həll etməyimiz gələcəkdə mənfi qarşılana bilər, kağızı yandıraq" - deyir, lakin Stalin "Yox, səndə qalsın" - deyə cavab verir.
İki ölkənin xarici işlər nazirləri 10, 11 oktyabr tarixlərində bölüşdürmə barəsində qərara gəlirlər. Sonda Sovet İttifaqının Bolqarıstan və Macarıstandakı payı 80% olaraq dəyişdirilir, digər faizlərə toxunulmur.
Stalin razılaşmaya uyğun olaraq, vətəndaş müharibəsi edən yunan kommunistlərinə kömək etmir. ABŞ və Böyük Britaniyadan yardım alan yunan hökuməti vətəndaş müharibəsindən qalib çıxır.
Hələ 1944-cü ildə bağlanacaq olan bu müqavilənin ilkin layihəsi, 1943-cü ildə ispan diktator Fransisko Frankonun gizli birliyinin əlinə keçəndə ortaya çıxmışdı. Bu hadisəni İspaniyanın xarici işlər naziri General Cordana 1943-cü il Barselonadakı məşhur nitqi zamanı açıqlamışdı.
Rahilə Davud
Rahilə Davud — uyğur əsilli Çin dilşünası. Çin Xalq Respublikasının Sintszyan-Uyğur Muxtar Rayonunda yerləşən Sincan Universitetində professor işləmiş olan Davud beynəlxalq səviyyədə uyğur folkloru və ənənələri üzrə mütəxəssis kimi tanınırdı. O, vaxtilə Çin Mədəniyyət Nazirliyindən mükafat və qrantlar almış, folklor institutunun qurucusudur.
Davud 2017-ci ildə Çin hökuməti tərəfindən qaçırılmış və o vaxtdan bəri itkin düşmüşdür. Onun dövlət orqanları tərəfindən açıqlanmayan bir yerdə saxlanıldığı güman edilir.
Həyatı
Rahilə Davud 1966-cı ildə Çin Xalq Respublikasının Sintszyan-Uyğur Muxtar Rayonunda, yerli bir uyğur ailəsində anadan olmuşdur. O, 30 ildən çoxdur ki, Çin Kommunist Partiyasının üzvü olmuşdur. Davud qaçırılmasından əvvəl Sincan Universitetində dərs keçirdi. O, beynəlxalq səviyyədə uyğur folkloru və ənənələri üzrə mütəxəssis kimi tanınırdı.
Qaçırılması
Rahilə Davud 2017-ci ilin dekabr ayında bir qohumuna Urumçi şəhərindən Pekinə getməyi planlaşdırdığını söylədiyi bildirilir. Lakin o vaxtdan bəri ailəsi və dostları onunla əlaqəni itirmişdir. Davudun ailəsi və dostları 2018-ci ilin avqust ayında onun itkin düşdüyünü elan etmişdilər. 2018-ci ildə onun Çin dövlət səlahiyyətliləri tərəfindən saxlanıldığı məlum olmuşdur. Çin dövlət orqanları Davudun harada saxlanıldığı, o cümlədən onun rifahı, hüquqi müşavirəyə çıxışı və ya ona qarşı irəli sürülən hər hansı bir ittiham barədə heç bir məlumat açıqlamamışdır. Davudun ailəsi və insan hüquqları üzrə ixtisaslaşmış qruplar onun kommunist səlahiyyətlilər tərəfindən saxlanıldığı və "yenidən təhsil düşərgələri" deyilən həbsxanalarda saxlanıldığını güman etmişdir.
Rahilə Davud Çinin uyğur kimliyini silmək üçün apardığı kampaniyanın bir hissəsi olaraq hədəf alınan bir sıra görkəmli ziyalılardan biri idi. Çin hökumətinin bu kampaniyası bir çox Qərb qurumları, mütəxəssisləri və akademikləri tərəfindən uyğur soyqırımı adlandırılmışdır.
Mükafatlar
Rahilə Davud 2020-ci ildə "Scholars at Risk" təşkilatı tərəfindən "Düşünməyə cəsarət mükafatı"na layiq görülmüşdür. Mükafatı Davudun əvəzinə onun qızı Akida Polad götürmüşdür.
Bəhaullahın 19 həvarisi
Bəhaullahın 19 həvarisi — Bəhaullah tərəfindən yayılmış təlimin ilk 19 ardıcılı və dinin 19 həvarisi olaraq qəbul edilən şəxslər.
Treti adası
Treti adası — Rusiyanın Kamçatka diyarı ərazisində yerləşən ada. Ada Şelixov körfəzində qərarlaşır. Uzunluğu 8 km, eni isə 3,7 km təşkil edir. Şimal-şərqində Melkovodnı körfəzi yerləşir. Ada şimal istiqamətdən materiklə 3,2 km məsafədə yerləşir. Onun 2,3 km yaxınlığında uzunluğu 700, eni isə 400 metr olan ada vardır.
Qanlı Milad
Akritas planı
İsveçrənin Sürix şəhərində Yunanıstan, Türkiyə və Birləşmiş Krallıq arasında keçirilən görüşlərdə hazırlanan konstitusiya ilə 16 avqust 1960 tarixində Kipr Respublikası müstəqil bir dövlət olaraq quruldu. Kipr Respublikasının ilk prezidenti seçilən III Makarios Kiprin 1961-ci ildə mövcud konstitusiya ilə idarə edilə bilməyəcəyini iddia etməyə başladı və 1963-cü ilin noyabrında konstitusiyaya on üç maddəyə dəyişiklik təklif etdi. Kipr Türk Birliyinin bu dəyişiklikləri qəbul etməsi üçün Kiprli Rum fanatikləri Akritas Planı adı altında adada gərginliyi artıran qəzetlər nəşr etməyə davam etdilər.
Qanlı Milad
1963-cü il dekabrın 20-nə keçən gecə Nikosiyanın Tahtakale rayonunda avtomobillərə atəş açması nəticəsində Zeki Halil və Cemaliye Emirali öldürüldü. İlk başda 30 kənd hücuma məruz qaldı. Ümumilikdə 103 kəndə hücum edildi. Nikosiyanın Kiçik Qaymaqlı mahalı mühasirə altına alınmışdı. Qanlıdərə bölgəsində Türklərə qarşı bir hücum təşkil edildi. Larnaka və Tuzla bölgələrində Türk evləri atəşə tutuldu və doqquz adam öldü. Bölgədəki 13 Türk kəndinin sakinləri 23 dekabr tarixindən etibarən daha böyük Türk kəndlərinə köç etdi. 1 yanvar 1964-cü ildə Daily Herald aşağıdakıları bildirdi: "Türk evlərinə gələndə dəhşətə gəldim. Divarlar istisna olmaqla, tamamilə məhv edilmişdi. Şübhə edirəm ki, hətta bir napalm hücumu belə məhv ola bilər."
Ayvasıldakı hadisələr
Ayvasılda Türklərə qarşı hücumlar edildi. Bu hücumlar 21–22 dekabr tarixlərində baş verib. Xəlil Sədrazam kənddə əvvəlcə 12 nəfərin öldürüldüyünü bildirir. Sonra onu öldürməyə davam etdiklərini söyləyir. 3 yanvar 1964-cü ildə 9 nəfərin cəsədi tapıldı və dəfn edildi. 13 yanvar 1964-cü ilə qədər davam edən qazıntılar zamanı 21 nəfərin qalıqları tapıldı. Öldürülənlər Nikosiya Tekke Bağında (Şəhidlik) dəfn edildi.
Kumsal Basqını
24 dekabr 1963-cü ildə Nikosiyanın Kumsal rayonunda 11 nəfər öldürüldü. Bunlardan 4-ü Təqaüdçü Tibbi Briqada generalı Nihat İlhanın ailəsi idi (o vaxtlar Kiprdə 650 şəxsi heyəti olan Kipr Türk Qüvvələri Alayı Komandanlığının mayoru). İlhan'ın evindəki hamamda həyat yoldaşı Mürkün İlhan və övladları Murat, Kutsi və Hakan ölü tapıldı. Basqının edildiyi ev daha sonra Barbarizm Muzeyi olaraq ziyarətçilər üçün açıldı.
Nəticələr
364 Kipr Türkü və 174 Kiprli Yunan həyatını itirdi və 8,667 Kipr Türkü 103 kəndi tərk etdi. 22 dekabr 1985-ci il tarixli Milliyet qəzetində köç etməyə məcbur olanların sayı 25 min, 23 dekabr 1993-cü il tarixli qəzetdə isə sayının 30 min olduğu bildirilir. John Terence O'Neill və Nicholas Rees, 30.000 Kipr Türkünün köç etməli olduqlarını ifadə etdi. Dekabrın 25-də Kipr Türk Qüvvələri alayı yerləşdirildi və Türkiyə Hərbi Hava Qüvvələrinə məxsus döyüş təyyarələri Nikosiya üzərindən xəbərdarlıq uçuşlarına başlamışdılar. Hadisələr üstünə 30 dekabr 1963-cü il günü toplanan Birləşmiş Krallıq, Türkiyə və Yunanıstan hökumətləri Yaşıl xətti təyin edən Yaşıl Xətt Anlaşması edildi.
La-Şapel-de-la-Tur
INSEE kodu — 38076. Kommunanın 2012-ci il üçün əhalisi 1700 nəfər təşkil edirdi. Kommuna dəniz səviyyəsindən 375 ilə 452 qədər metr yüksəklikdə yerləşir. Kommuna Paris dən təxminən 440 km cənub-şərqdə, Lion dan 55 km şərqdə Qrenobldan 55 km şimal-qərbdə yerləşir.
Əhalisi
Əhalinin dinamikası (INSEE) :
Cəzasızlıq
Cəzasızlıq — cəza çəkməkdən azad olmaq. Beynəlxalq hüquq və insan hüquqlarında bu termin hüquq pozuntusu törədən şəxslərin mühakimə edilməsinin mümkünsüzlüyü və nəticə etibarilə zərər çəkmiş şəxslərin hüquqlarının müdafiə edilməsinin inkar edilməsi mənasında istifadə olunur. Cəzasızlıq, xüsusilə də, hüququn aliliyinin mövcud olmadığı, korrupsiyanın hökm sürdüyü və məhkəmə hakimiyyətinin zəif olduğu, eləcə də təhlükəsizlik qüvvələrinin üzvlərinin xüsusi yurisdiksiyalar və ya immunitetlər ilə qorunduğu dövlətlər üçün xarakterikdir.
8 fevral 2005-ci ildə BMT-nin İnsan hüquqları Komissiyasına təqdim edilmiş, düzəlişlər edilmiş Cəzasızlığa qarşı mübarizə məqsədilə insan hüquqlarının qorunması və təşviqi prinsipləri cəzasızlığı aşağıdakı kimi müəyyən edir:
Həmin sənədin Birinci prinsipi qeyd edir ki:
17 iyul 1998-ci ildə qəbul edilmiş və 1 iyul 2002-ci ildə qüvvəyə minmiş Beynəlxalq Cinayət Məhkəməsinin Roma Statutunun başlıca məqsədi "bütünlükdə beynəlxalq ictimaiyyəti narahat edən ən ciddi cinayətləri" [...] "törədən şəxslərin cəzasız qalmasına son qoymaq"dır.
Gent Universiteti
Gent Universiteti — Belçikanın Gent şəhərində yerləşən ali təhsil müəssisəsi;
Tarixi
Universitetin əsası 1817-ci ildə Kral Villiam tərəfindən qoyulmuşdur.
Kontingenti
Gent Universitetinin 41 000 tələbəsi və 9000 işçisi var.
Fakültələri
Hazırda universitetdə 11 fakültə və 117 fakültə şöbəsi fəaliyyət göstərir:
Bundan başqa 117 fakültə şöbəsi fəaliyyət göstərir ki, onlar elmi sahələrin hər birində 230-dan artıq yüksək keyfiyyətli kurslar təklif edir.
Məşhur məzunları
Universitet bir çox görkəmli alimlər yetişdirib ki, onlardan da Kornille Heymans, Leo Bikeland, Josef Guislain, Valter Feirs, Marc Van Montaq, Peter Piot və digərləri Nobel mükafatına layiq görülmüşdür.
Əhməd Bakıxanov
Əhmədağa Məmmədrza oğlu Bakıxanov — Azərbaycan tarzəni, pedaqoq, Azərbaycan SSR xalq artisti (1973), Azərbaycan SSR əməkdar müəllimi (1943).
Həyatı
Əhməd Bakıxanov 5 sentyabr 1892-ci ildə Bakıda anadan olmuşdur. İlk musiqi təhsilini İranda almış, 1920-ci ildən Bakıda musiqi məclislərində və konsertlərdə ifa etmişdir. 1930-cu illərdən Üzeyir Hacıbəyovun dəvəti ilə Azərbaycan Dövlət Konservatoriyasında, daha sonra Azərbaycan Dövlət Musiqi Kollecində muğamdan dərs demişdir. 1931-ci ildə Xalq Çalğı Alətləri Ansamblını yaratmış, ömrünün sonunadək bu ansambla rəhbərlik etmişdir. 1973-cü ildən həmin ansambl Əhməd Bakıxanovun adını daşıyır.
Ə. Bakıxanov "Azərbaycan xalq rəngləri" (1964), "Azərbaycan ritmik muğamları" (1968), "Muğam, mahnı, rəng" (1975) kimi not nəşrlərinin müəllifidir.
26 mart 1973-cü ildə vəfat etmiş, İkinci Fəxri Xiyabanda dəfn olunmuşdur. 1994-cü ildə Əhməd Bakıxanovun 100 illiyinə həsr olunmuş tələbə və gənclərin tar alətində muğam ifaçılığı üzrə respublika müsabiqəsi keçirilmişdir.
Məşhur yayılmış versiyanın əksinə, Abbasqulu ağa Bakıxanovun nəvəsi deyil, bəstəkar Tofiq Bakıxanovun atasıdır.
Baturalp Ünlü
Baturalp Ünlü (9 iyul 2002-ci il) türk üzgüçüdür. Avropa çempionatının və Olimpiya Oyunlarının iştirakçısı. Sərbəst üzgüçülük üzrə ixtisaslaşmışdır.
Həyatı
Baturalp Ünlü 9 iyul 2002 -ci ildə anadan olmuşdur. 2008-ci ildən üzgüçülüklə məşğul olur. Böyük qardaşı Batuxan da bu idman növü ilə məşğul olur, bunun sayəsində Baturalp idmanla məşğul olmağa qərar verdi.
Karyera
Baturalp Ünlü 2017 -ci ildə 400 metr sərbəst üzgüçülükdə Türkiyə Qısa Kurs Çempionatında üçüncü oldu. Elə həmin il Mərakeşdəki Gimnaziyada səkkizinci oldu. Finlandiyada keçirilən Yeniyetmələr arasında Avropa Çempionatında iştirak etdiyi oyunların heç birində (200 və 400 metr sərbəst, 200 və 400 metrlik kompleks üzgüçülük) növbəti mərhələyə yüksələ bilmədi.
2019 Türkiyə Gənclər Çempionatında 200 və 400 m sərbəst yürüşlərdə qızıl qazandı və 400 m kompleks üzgüçülükdə gümüş medal qazandı. Kazanda keçirilən Yeniyetmələr arasında Avropa Çempionatında Ünlü 200 metr sərbəst yürüşdə yarımfinala çıxdı, lakin finaldan bir addım uzaqlaşdı (doqquzuncu yerdə). İki dəfə uzun məsafədə yarımfinala çıxa bilmədi. Macarıstanda keçirilən Yeniyetmələr Dünya Çempionatında o, 200 metr məsafəyə üzməkdə 9 -cu, 400 metr məsafəyə qaçışda 17 -ci oldu. 400 metr üzgüçülük kompleksində kvalifikasiyada 21 -ci yeri tutdu.
2021 -ci ildə TYR Pro Üzgüçülük Missiyasında yarışdı, 200 m sərbəst yürüşdə dördüncü, 100 m məsafədə 13 -cü oldu. Budapeştdə keçirilən böyüklər üzrə Avropa Çempionatında türk üzgüçü sıralamadan kənara çıxmadı, 100, 200 və 400 m sərbəst yürüşlərdə sırasıyla 84, 22 və 37 -ci oldu. Həmçinin, milli komanda ilə birlikdə 4 x 100 metrlik estafet yarışında 13 -cü oldu.
Rəşad İsmayılov
Rəşad İsmayılov ( Rəşad Fail oğlu İsmayılov; ) — Azərbaycan diplomatı, Azərbaycan Respublikasının Qətər Dövlətində fövqəladə və səlahiyyətli səfiri (2018—2022).
Həyat və fəaliyyəti
Rəşad İsmayılov iyunun 7-si 1974-cü ildə Bakıda ziyalı ailəsində anadan olub. 1981–1991-ci ildə Bakı şəhəri M.Rahim adına 7 saylı orta məktəbi qızıl medalla bitirib. Bakı Dövlət Universitetinin hüquq fakültəsinin əyani şöbəsini fərqlənmə diplomu ilə bitirib. Azərbaycan Dövlət İqtisad Universitetinin Maliyyə və Kredit fakültəsinin məzunudur. Daha sonra Həyat Qeyri-Hökumət Təşkilatı Beynəlxalq Hüquq Departamentinin rəisi olub.
Fəaliyyəti
Azərbaycan Respublikasının Qətər Dövlətində fövqəladə və səlahiyyətli səfiri (7 fevral 2018 — 28 dekabr 2022).
Pietas
Pietas — Qədim Romada əxlaqın əsaslarından biri. Bu, Roma dinində tanrılara, ölkəyə və qohumlara, xüsusən də valideynlərə hörmət və onlara sadiq bağlılığın personafikasiyası olmuşdur. Romada e.ə. 189-cu ildə tikilmiş və pietasa həsr olunmuş məbəd var idi. Pietas tez-tez sikkələrdə xurma budağı və əsa daşıyan qadın fiquru kimi və ya qurbangahın üzərinə buxur tökən matrona kimi təsvir olunurdu.
Sen-Bonne-de-Fur
Sen-Bonne-de-Fur  — Fransa da kommuna, Overn regionunda yerləşir. Departament — Alye. Monmaro kantonuna daxildir. Kommunanın dairəsi — Monlyuson.
INSEE kodu — 03219.
Əhalisi
2008-ci ildə əhalinin sayı 200 nəfər təşkil edirdi.
İqtisadiyyatı
2007-ci ildə 132 yaş arasında (15-64 yaş arasında) 86 nəfər iqtisadi cəhətdən fəal, 46 nəfər fəaliyyətsizdir (fəaliyyət göstərici - 65,2%, 1999-cu ildə 60,4%). Fəal olan 86 nəfərdən 69 nəfər (36 kişi və 33 qadın), 17 nəfər işsiz (8 kişi və 9 qadın) idi. 46 hərəkətsiz 5 nəfər arasında şagird və ya tələbə, 29 nəfər təqaüdçü, 12 nəfər digər səbəblərə görə fəaliyyətsizdir.
Əlihüseyn Məmmədov
Əlihüseyn Elşad oğlu Məmmədov (24 yanvar 1998, Bakı, Azərbaycan — 9 oktyabr 2020, Füzuli, Azərbaycan) — Azərbaycan Silahlı Qüvvələri'nin əsgəri, Vətən müharibəsi şəhidi.
Həyatı
Əlihüseyn Məmmədov 1998-ci ildə Bakıda anadan olub. O, bir müddət Şəkidə babasıgildə yaşayıb. 2005-ci ildə Şəki şəhərinidə 18 nömrəli məktəbdə ilk təhsilə başlayan Əlihüseyn sonralar Bakıya valideynlərinin yanına köçür, ibtidai təhsilini Xarici dillər təmayüllü gimnaziyada tamamlayır. Müəyyən səbəblərdən ailəsi Əlihüseynin təhsilini rayonda davam etdirməsinə qərar verir. Beləliklə, tam orta təhsilini əvvəl oxuduğu Şəki şəhərinin 18 nömrəli tam orta məktəbdə bitirir. 2016-cı ildə ADNSU-nun İstilik energetikası mühəndisliyi fakültəsinə daxil olub. 2020-ci ildə təhsilini bitirib hərbi xidmətə başlayıb.
Vətən müharibəsi şəhidi Əlihüseyn Məmmədov
Hərbi xidmətləri
2020-ci il sentyabrın 27-də Azərbaycan Silahlı Qüvvələri tərəfindən Ermənistan işğalı altında olan ərazilərin azad edilməsi və Azərbaycanın ərazi bütövlüyünün bərpa olunması üçün başlanan Vətən müharibəsi zamanı Əlihüseyn Məmmədov Füzuli, Cəbrayıl, Xocavənd döyüşlərində savaşıb. Əlihüseyn Məmmədov Elşad oğlu 2020-ci il oktyabrın 9-da Füzuli- Cəbrayıl- Xocavənd istiqamətində gedən döyüşlərdə qəhrəmancasına şəhid olub. Əvvəl Şəki şəhərinin Qışlaq hissəsindəki qəbiristanlıqda, sonra isə Dovşan düzündəki qəbiristanlığın şəhidlər üçün ayrılmış hissəsində dəfn edilib. Anası Arzu Məmmədova Bakı şəhəri 226 nömrəli tam orta məktəbin direktoru təyin olunmuşdur.
Azərbaycanın ərazi bütövlüyünün təmin edilməsi uğrunda qoyulmuş tapşırıqların icrası zamanı verilmiş tapşırıqları şərəflə yerinə yetirdiyi üçün Azərbaycan Prezidenti İlham Əliyevin 15.12.2020-ci il tarixli Sərəncamına əsasən Əlihüseyn Məmmədov ölümündən sonra "Vətən uğrunda" medalı ilə təltif edildi.
Azərbaycanın Füzuli rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 25.12.2020-ci il tarixli Sərəncamına əsasən Əlihüseyn Məmmədov ölümündən sonra "Füzulinin azad olunmasına görə" medalı ilə təltif edildi.
Azərbaycan ərazilərinin işğaldan azad olunması zamanı döyüş tapşırıqlarını uğurla yerinə yetirdiyinə, düşmənin əsas qruplaşmalarının məhv edilməsi ilə qoşunların döyüş qabiliyyətinin qorunub saxlanılmasında fərqləndiyinə görə Azərbaycan Prezidenti İlham Əliyevin 24.06.2021-ci il tarixli Sərəncamına əsasən Əlihüseyn Məmmədov ölümündən sonra "Cəsur döyüşçü" medalı ilə təltif edildi.
Aleksandr Şaverzaşvili
Aleksandr Vasilyeviç Şaverzaşvili (ალექსანდრე ვასილის ძე შავერზაშვილი; ) — Sovet və gürcü bəstəkarı, musiqi müəllimi, professor (1971-ci ildən). Sənətşünaslıq elmləri namizədi (1951), Gürcüstan SSR əməkdar artisti (1961), Abxaziya MSSR əməkdar artisti (1979), Gürcüstan SSR xalq artisti (1982), Gürcüstan Bəstəkarlar İttifaqının üzvü.
Həyatı
Aleksandr Şaverzaşvili 8 iyul 1919-cu ildə Tbilisi şəhərində anadan olmuşdur. O, ilk təhsilini elə bu şəhərdə almışdır. 1938-ci ildə A.Şaverzaşvili, 1943-cü ildə məzun olduğu Tiflis Konservatoriyasına daxil olmuşdur. Konservatoriyada Aleksandr Şaverzaşvili bəstəkarlıq fakültəsində əvvəl P.B.Ryazanovun kursunda, sonra isə Andrey Balançivadzenin kursunda təhsil alıb.
Şaverzaşvili aktiv pedaqoji fəaliyyətlə də məşğul olmuşdur. 1947-ci ildən mərkəzi Tbilisi musiqi məktəbində, 1955-1986-cı illərdə Tbilisi Konservatoriyasında dərs demişdir. Aleksandr Şaverzaşvili 1971-ci ildən - professor, 1968-1979-cu illərdə - bəstəkarlıq kafedrasının müdiri, 1972-ci ildən prorektor vəzifələrində çalışıb.
NGC 6222
NGC 6222 — Yeni Baş Kataloqda qeydə alınmış təkrarlanmış NGC cismi. Göy üzündə Əqrəb bürcü istiqamətində yerləşir. II2p tipli. tərəfindən ildə 22.86 sm (9 düymə) ölçülü  vasitəsilə kəşf edilmişdir.
Aleksandr Şaverzaşvili
Yaradıcılığı
Bəstələrində köhnə polifonik formalardan tez-tez istifadə edirdi. A.Şaverzaşvilinin yaradıcılığında inqilabi və hərbi-vətənpərvərlik mövzulu əsərlər mühüm yer tutur. Bundan əlavə onun musiqi fəaliyyətinə operalar, baletlər, operettalar, konsertlər, ansambllar, instrumental əsərlər, romanslar daxildir.
Aleksandr Şaverzaşvili dörd operanın müəllifidir. İlk operası "Marine" 1955-ci ildə Paliaşvili adına Tbilisi Opera və Balet Teatrında səhnələşdirilmişdir. Digər operalarından "Yeni Sahilə doğru" (1967-ci ildə səhnələşdirilmişdir), "Çar Edip" (1965-ci ildə konsert tamaşası şəklində, Tiflis Konservatoriyasının Böyük Zalında), "Knyaginya Maya" (1966-cı ildə yazılıb) göstərmək olar.
O, cümlədən onun yaradıcılığının əsas əsərləri arasında "Manevrlər" operettası (1958, Tbilisi Musiqili Komediya Teatrı) və "Elquca" baletini (1943) də fərqləndirmək olar.
Yaradıcılıq diapazonu geniş olan Aleksandr Şaverzaşvilinin yaratdığı musiqi əsərləri arasında klassik janrın bütün növləri daxildir.
Ədəbiyyat
Б. С. Штейнпресс. Энциклопедический музыкальный словарь. — Москва, Советская энциклопедия, 1966. Театральная энциклопедия. Том 5/Глав. ред. П. А. Марков — М.: Советская энциклопедия, 1967.
Hedc fondu
Hedc fondu — Səciyyəvi olaraq, çox gəlirli möv qeləri götürməklə və qısa alış, svop, derivativlər, proqram ti carəti və arbitraj kimi aqres siv strategiyalardan istifadə etməklə qəfil və qısamüddətli bazar dəyi şikliklərindən yüksək gəlir əldə etməyə can atan özəl investisiya fondudur. Adətən maliyyə təşkilatlarına və varlı adamlara məhdudiyyət qoyulur.
Müqəddəs Məryəm kilsəsi (Tağaser)
Müqəddəs Məryəm kilsəsi — Xocavənd rayonunun Tağaser kəndində yerləşən tarix-memarlıq abidəsi. Azərbaycan Respublikası Mədəniyyət Nazirliyi tərəfindən ölkə əhəmiyyətli abidə kimi qeydiyyata alınmışdır.
Tarixi
Kilsənin inşaat kitabəsinə əsasən onun XVII əsrdə tikildiyi müəyyən edilmişdir.
Memarlıq xüsusiyyətləri
Kilsənin xarabalıqları Tağaser kəndinin qərbindəki təpənin üstündə yerləşir. Kilsənin cənub və qərb tərəflərində daha iki tikilinin xarabalıqları vardır. Kompleksin şimal tərəfini əhatə etmiş müdafiə divarlarının yalnız qalıqları dövrümüzə çatmışdır.
Planda sadə düzbucaqlı formaya malik olan kilsə, 15x5.3 metr ölçülərə malikdir. İbadət zalının şərq hissəsində tağlı örtüyə malik altar apsidası və iki kiçik köməkçi otaq yerləşir. Tikili tamamilə yerli daşlardan inşa edilmişdir.
Male bəyannaməsi
thumb|Male bəyannaməsinin imzalandığı Male şəhəri Male bəyannaməsi — 2007-ci ilin noyabrında keçirilən konfransda inkişaf etməkdə olan bir neçə kiçik ada dövlətinin nümayəndələri tərəfindən imzalanmış beynəlxalq müqavilədir. Bəyannamənin məqsədi iqlim dəyişikliyi və insan hüquqlarını birləşdirən aydın strategiyanı müəyyən etməkdir. Bəyannamə həm də iqlim dəyişikliyi ilə mübarizənin istiqamətini dəyişdirmək məqsədi daşıyır, yalnız iqlim dəyişikliyinin ətraf mühitə təsirinə diqqət yetirir və iqlim dəyişikliyinin insanlar üçün nəticələrini nəzərə alır. Bəyannamədə aydın şəkildə göstərilir ki, sağlam ətraf mühit hüququ bütün insan hüquqlarının əsasını təşkil edir.
Müqavilənin imzalandığı Maldiv adalarında iqlim dəyişikliyi artıq insan hüquqlarına və əhaliyə təsir göstərməyə başlayıb. Beləliklə Maldiv adaları və digər ada dövlətləri iqlim dəyişikliyi ilə mübarizədə insan hüquqlarından əsas kimi istifadə etməyə çağıran beynəlxalq koalisiya yaratmağa başlayıblar. Bu koalisiyaya dəstək məqsədilə Cenevrə, Nyu-York və Maledə görüşlər təşkil edilib.
Rəşad Kərimov
Rəşad Kərimov (2 aprel 1986-cı ildə Azərbaycanda anadan olub) — Azərbaycan Premyer Liqası təmsilçilərindən olan Sumqayıt klubunda yarımmüdafiəçi kimi çıxış edən peşəkar Azərbaycanlı futbolçudur.
Sen-Bonne-Tronse
Sen-Bonne-Tronse  — Fransa da kommuna, Overn regionunda yerləşir. Departament — Alye. Seriyi kantonuna daxildir. Kommunanın dairəsi — Monlyuson.
INSEE kodu — 03221.
Əhalisi
2008-ci ildə əhalinin sayı 755 nəfər təşkil edirdi.
Qütb Uralı
Qütb Uralı — Ural dağlarına daxil olan dağ sistemi. Avrasiyanın şimalında, Rusiya ərazisində, dağlıq bir bölgə. Ural dağlarının ən şimal hissəsi. Bölgənin şimal sərhədi Konstantinov Kamen dağı hesab edilir və Xulqa çayı bölgəni Qütbönü Uraldan ayırır. Sahəsi təxminən 25.000 km²-dir. Silsiləni təşkil edən dağlarda daha çox yuvarlaq relyef olsa da, əsasən çılpaq qayalar və dik yamaclar görünür.
Bölgənin təsviri
Avropa və Asiyanın sərhədində, Komi Respublikası və Yamalo-Nenets Muxtar Dairəsi ərazisində yerləşir. Dünyanın hissələrinin şərti sərhədləri bölgələrin sərhədləri ilə üst-üstə düşür və əsasən Peçora (qərbdə) və Ob (şərqdə) hövzələrini ayıran silsilənin əsas suayrıcısı boyunca uzanır. Şimal yamaclarının axınının bir hissəsi birbaşa Şimal Buzlu okeanın Baydaraskaya körfəzinə düşür. Zirvələrin üstünlük hündürlüyü 800-1200 metr, fərdi zirvələri 1500 metrə qədərdir (Payer Dağı). Qütb Uralın şimal hissəsinin relyefinin xarakterik xüsusiyyəti, eninə vadilərdən keçən silsilələrin və massivlərin dərin parçalanması ilə yanaşı, əsas su hövzəsindəki keçidlərin əhəmiyyətsiz hündürlüyüdür (200-250 metr). Bu vadilərdən birindən (Sob çayı) Şimal Dəmir Yolu keçir.
İqlimi
Çox sərt, kəskin kontinental iqlimə malikdir. Sibir antisiklonu və Avropa siklonik fəaliyyətinin sərhədində yerləşən bölgə soyuq və eyni zamanda son dərəcə qarlı qışı və güclü küləkləri ilə məşhurdur. Nəmli siklonlar adətən dağlara qərbdən yaxınlaşdığına görə qərb yamaclarında şərqdən 2-3 dəfə çox yağıntı olur. Qışda havanın temperaturu -55 ° C-yə düşə bilir. Şəffaf, şaxtalı havalarda, düzənliklərdə havanın temperaturu dağlara nisbətən 5-10 dərəcə aşağı olduqda bəzən temperatur inversiyası müşahidə olunur. Yaz və payız qısadır. Yayı isə qeyri-sabit havası ilə seçilir. Dağlarda qar əsasən iyun ayının sonunda əriyir və sentyabrın əvvəlində yenidən yağır. Bir neçə gün davam edən isti hava (+ 30 ° C-yə qədər) birdən-birə güclü küləklər, leysan yağışlar və dolu ilə müşayiət olunan kəskin soyuq hava şəraitinə yol aça bilir.
Çaylar və göllər
Peçora və Ob çaylarının hövzələri arasındakı suayrıcı xətt Qütb Uralı boyunca uzanır. Yağıntının daha çox olması səbəbindən qərb yamacları çay vadiləri ilə daha sıx girintili-çıxıntılı olur. Qərb yamacının ən böyük çayları (şimaldan cənuba): Kara, Usa, Elets. Şərq yamacının çayları: Şuçya, Lonqoteqan, Sınya.
Anuk Eme
Anuk Eme — Fransa aktrisası.
Həyatı
Anuk Eme 27 aprel 1932-ci ildə Parisdə anadan olmuşdur. Uşaqlıq illərində yəhudi aktyor ailəsində tərbiyə almışdır.
O, "Bauer-Therond" dram məktəbində aktyorluğu və rəqsi öyrənmişdir. 14 yaşından kinoda çəkilmişdir, lakin yalnız 12 ildən sonra tanınmağa başlamışdır. Bu, onun "Monparnas, 19" filmində Janna Ebütern roluna çəkiləndən sonra oldu. Bundan sonra Federiko Fellini bu ümidverici aktrisanı görür və onu "Şirin həyat", "Səkkiz yarım" kimi filmlərinə dəvət edir. 1961-ci ildə fransız kinorejissoru Jak Demi kinoda öz debütünü çəkir. "Lola" adlanan filmdə aktrisa baş rolu ifa edir.
Bütün dünya üzrə milyonlarla tamaşaçı Anuk Emeni ilk növbədə Klod Leluşun "Kişi və qadın" (1966) filmində ifa etdiyi qadın obrazı ilə tanıdı və sevdi. Bu rola görə o, "Qızıl qlobus" da daxil olmaqla bir çox mükafatlara layiq görülmüşdür.
1969–1975-ci illərdə heç bir filmə çəkilməmişdir.
1949–1978-ci illərdə 4 dəfə (Eduard Zemmermann, Nikos Papatakis, Pyerr Barux və ingilis aktyoru Albert Finni ilə) ərdə olmuşdur. Musiqiçi Saymon Finnin keçmiş ögey anasıdır.
1980-ci ildə Eme "Boşluğa tullanmaq" filmindəki roluna görə Kann kinofestivalının mükafatına layiq görülmüşdür.
Yuvenal məhkəmə
Yuvenal məhkəmə — yetkinlik yaşına çatmayan şəxslər tərəfindən törədilmiş cinayətlər üzrə qərar qəbul etmək səlahiyyəti olan xüsusi məhkəmədir. Əksər müasir hüquq sistemlərində cinayət törətmiş uşaqlar və yeniyetmələr eyni cinayəti törətmiş yetkinlik yaşına çatmış şəxslərdən fərqli mühakimə edilirlər.